Starfsemi Norræna lýðheilsuháskólans í Gautaborg lýkur um komandi áramót eftir sextíu og eins árs feril . Skólinn sem heyrir undir Norrænu ráðherranefndina hefur frá upphafi sinnt æðri menntun og rannsóknum á sviði lýðheilsu fyrir starfsfólk í heilbrigðisþjónustu og skyldum greinum . Norræni lýðheilsuskólinn hefur frá því hann var stofnaður árið 1953 gegnt mikilvægu hlutverki við faglega mótun lýðheilsustarfs á Norðurlöndunum . Á síðari árum hafa ýmsir háskólar víðsvegar á Norðurlöndunum farið að sinna þessari fræðigrein og þar með hefur dregið úr þörfinni fyrir sameiginlega norræna menntastofnun í lýðheilsufræðum . Haldin verður formleg lokaathöfn Norræna lýðheilsuskólans 2. desember næstkomandi og fer hún fram í húsnæði skólans í Gautaborg . Gamlir nemendur , vinir og velunnarar skólans eru boðnir velkomnir .